Status for klimaplanens projektkatalog 2014 - 2015 
Sagsfremstilling 
34.                 Status for klimaplanens projektkatalog 2014 - 2015 - Åbent 
  
  
SAGENS INDHOLD 
Sagen indeholder den årlige status for igangsatte projekter på klima- og energiområdet. Derudover skal der tages 
stilling til en ændring af de beskrevne aktiviteter i ”Projektkatalog 2014 – 2015”, som følge af et reduceret budget i 
2015. 
  
”Projektkatalog 2014 – 2015” blev godkendt af Byrådet 25. marts 2014. Der var i projektkataloget forudsat et budget 
i 2015 på 1.000.000 kr. Dette er i [adresse] budget 2015 - 18 reduceret til 750.000 kr. Reduktionen på 
250.000 kr. giver anledning til en ændring af projektkatalogets aktiviteter.  
  
VURDERING 
Teknik og Kultur vurderer, at arbejdet med ”Projektkatalog 2014 – 2015” forløber planmæssigt. Der er i 2014 også 
arbejdet med afslutning af de sidste projekter fra projektkatalog 2012 – 2013. Enkelte af disse projekter er stadig i 
udvikling, og indgår som en del af det fortsatte arbejde på klima- og energiområdet. Dette gælder projektet om 
varmeforsyning i [adresse] og Joachim Andreasen, og projektet om biogas til transportområdet.  
  
I ”Projektkatalog 2014 – 2015” er der fokus på konkrete tiltag, som kan bidrage til energibesparelser. Der lægges 
endvidere vægt på kommunikation og etablering af samarbejder på klima- og energiområdet.  
  
Status på hovedaktiviteter i 2014: 
1. Den strategiske varmeplan og biomasseplanen er vedtaget. 
2. Der har været afholdt orienteringsmøder, fyraftensmøder, kurser og energiarrangementer for borgere og 
virksomheder i [adresse].  
3. Der er gennemført 212 energitjek og BedreBolig-planer i private boliger.   
4. Der er gennemført energivejlederkursus for 30 håndværksvirksomheder i [adresse]. 
5. Der er deltaget i tværkommunale projekter omkring ”Midt.energistrategi”, som har fokus på strategisk 
energiplanlægning, ”Borgernær indsats”, som har fokus på energitjek for ældre borgere og ”ELENA”, som har fokus 
på energi i kommunale bygninger. 
6. Der er på transportområdet deltaget i partnerskab om elbiler og biogas og i Letbaneprojektet.  
 
Teknik- og 
Miljøudvalget 
16. april 2015 
Sagsnr. 710-2011-
89102 
Dok.nr. 710-2015-
29531 
Sagsbehandler 
DPMETH 
  
Tidl. politisk behandling 
BY, 28.02.12, pkt. 32, TM-U, 13.01.14, pkt.6, BY, 
25.03.14, pkt. 52  
Forventet sagsgang 
TM-U 
Lovgrundlag 
  
7. Der er arbejdet med ESCO-projekter for skoleområdet og for vejbelysning.  
8. Der er arbejdet med partnerskabet ”EnergiForum-Favrskov” og EU’s Borgmesteraftale. 
  
Teknik og Kultur vurderer, at reduktionen på 250.000 kr. kan findes ved en ændring af projekterne ”Energirenovering 
af boliger” og ”Grøn transport”. Ændringerne indebærer:  
1. Projektet ”Energirenovering af boliger” ændres til at omfatte energivejlederkursus, fællesmøde om 
energirenovering samt formidling til borgere om tilskud til energibesparelser. Der vil ikke blive afholdt borgermøder 
og oprettet hotline. Der vil heller ikke blive arbejdet med fastprisaftale med forsyningsselskaberne eller etableret et 
projektsekretariat.  
2. Projektet ”Grøn transport” ændres til, at der i 2015 kun arbejdes med allerede igangsatte aktiviteter, som 
hovedsagelig er deltagelse i de forskellige partnerskaber. 
  
Status for de enkelte aktiviteter i 2014 og beskrivelse af aktiviteter i 2015 kan ses i vedlagt bilag.  
  
ØKONOMI 
Favrskov Kommune afsatte i 2014 1.500.000 kr. til udmøntning af aktiviteter i klimaplanen samt 1.000.000 kr. i hver 
af overslagsårerne 2015 – 2017. I forbindelse med vedtagelse af Budget 2015-18, blev det årlige budget reduceret 
til 750.000 kr. til udmøntning af aktiviteter i klimaplanen. 
  
”Projektkatalog 2014 – 2015” angiver et økonomisk overslag for investeringer til gennemførelse af de 11 
indsatsområder i kataloget. Budgetændringen medfører tilretning af katalogets projekter og projekternes økonomi. 
  
INDDRAGELSE 
”Projektkatalog 2014 – 2015” lægger vægt på kommunikation og etablering af samarbejder på klima- og 
energiområdet. Der har været afholdt flere arrangementer for kommunens borgere og håndværksvirksomheder.  
  
Klimaplanens aktiviteter og resultater vil blive tilgængelige på portalen www.EnergiForum-Favrskov.dk 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1. At statusbeskrivelsen af arbejdet med klimaplanens ”Projektkatalog 2014 – 2015” tages til efterretning. 
2. At det reviderede budget for aktiviteter i ”Projektkatalog 2014 – 2015” godkendes. 
  
BESLUTNING 
  
Bilag 
  
  
  
  
Teknik- og Miljøudvalget, 16. april 2015: 
Fraværende: Ingen 
  
Godkendt, idet Teknik- og Miljøudvalget præciser, at udvalget som udgangspunkt vil være positivt sindet i 
forhold til eventuelle ønsker om at etablere tilslutningspligt til kollektiv varmeforsyning, hvis det er fornuftigt. 
Projektkatalog 2014 - 2015 
710-2013-289027 
Bilag: Status for Projektkatalog 2014 - 2015 
710-2015-33326 
